果

植物研究學又叫，係被子植物特有嘅繁殖器官。植物本身向人類畀嘅食物部位方面，果係最多。大多數嘅果都生喺枝頭度，有部分果生喺樹幹或葉或地底度。一啲生食得嘅果會叫做生果。

結構
唔理係咩果都好，佢包括咗果皮同籽兩部分。熟咗嘅果啲皮細胞分化成外果皮，中果皮同內果皮三部分。其中：
外果皮：果最出面嗰埐皮。
中果皮：果中間好多汁嘅肉質部分
內果皮：果最入面比較硬嘅核
籽：核入面嘅仁。

分類
喺植物研究學嚟講，一般係由受精後嘅子房加埋花托等部分開花授粉後發育而嚟。果重可以分成以下幾個種類：

按果種嚟分，可以分成3大類：
單果：植物嘅一朵花凈得條雌蕊，之後凈形成一隻果。
聚合果：植物嘅一朵花有好多條分開嚟生嘅單雌蕊，之後每條雌蕊都係同一梗度出一隻果。
復果：有成隻花序發育而成。
其中單果嘅品種最多。

按自行性嚟分，可以分成5大類：
漿果：肉嫩多汁，中果皮肉質化，柔嫩而多汁。
莢果：自己識開裂。果熟咗之後識喺背脊同肚腩條罅度爆出嚟。
翼果：果皮生咗對翼，可以藉著風嚟四圍飛，令啲籽可以四圍傳。
核果：果心硬到好似啲磐石噉。
蒴果：入面嘅籽識跟住風四圍飆或噴出嚟。

按真假嚟分，可以分成2大類：
真果：由子房發育而成嘅果。
假果：由唔係子房嘅其它部位發育而成嘅果。

生果
 硬果
 果仁

有關
 根
 莖
 葉
 花

有關嘅書

中国少年儿童百科全书 自然·环境 第391－392页　浙江教育出版社 ISBN 7-5338-1946-2/G·1942
 Gollner, Adam J. (2010). The Fruit Hunters: A Story of Nature, Adventure, Commerce, and Obsession. Scribner. ISBN 978-0-7432-9695-3
 Watson, R.R. / Preedy, V.R. (2010, eds.). Bioactive Foods in Promoting Health: Fruits and Vegetables. Academic Press. ISBN 978-0-12-374628-3

植物部位